钦定古今图书集成/明伦汇编/闺媛典/第095卷 > 皇清一 > 杨如兰妻汤氏
## 钦定古今图书集成/明伦汇编/闺媛典/第095卷 > 皇清一 > 杨如兰妻汤氏

按《怀庆府志》：“汤氏，杨如兰妻。夫病疯不慧，饮食衣服皆须人，氏事之唯谨，略无憾色。阅七岁，夫亡，号哭绝粒。兄弟苦劝曰：‘姑孀且老，汝死姑将谁倚’？氏感悟，遂苦节奉姑，纺绩，相依三十年。姑病终，视殓毕，即泣不食，区处衣物，拜辞所亲，永诀云：‘吾事已完，当从姑地下’。自缢者四，皆救甦。既而乘夜深防懈，缚项投井死。” 苦节四十馀年。

死之日犹处女也